"Pint of sciencie", el festival que barreja la ciència i la cervesa
09 de maig 2018

![Imagen 1](/media/dynbyw3x/80-web_maqueta1.png)![Imagen 2](/media/a5qhpsd3/80-web_maqueta2.png)

![](/media/4illuvu0/80-web_cuerpo_foto.jpg)  
  

Els dies 14, 15 i 16 de maig tindrà lloc el festival Pint of sciencie en diverses ciutats del món simultàniament. Un esdeveniment que combina ciència i cervesa a través d'entretingudes xarrades impartides per científics, i enguany tractaran temes molt rellevants i actuals associats a l'origen de l'univers, l'origen de la vida i l'origen de l'home. Sagunt es troba entra eixes ciutats, gràcies al col·lectiu local Sapiencia, i se celebrarà en el pub Timedrinks situat al Port de Sagunt. Es realitzaran dos xarrades diàries, que tindran començament a les 19 hores, on cada xarrada tindrà una durada aproximada de mitja hora. El Gabinet de Comunicació de l'Ajuntament de Sagunt col·labora en la difusió d'estes jornades amb la seua publicació i emissió en streaming a través de la pàgina web municipal (http://www.aytosagunto.es/es-es/paginas/inicio.aspx) i el canal de YouTube (AytoSaguntoVideos), així com en les seues xarxes socials.

  

El dilluns 14 de maig les xarrades giraran entorn de la Vida i evolució. La primera titulada Evolución: mitos i realidad, serà impartida per José M. Blanca Postigo, investigador en la Universitat Politècnica de València. Este mateix dia hi haurà una segona xarrada sota el nom Planeta habitat: inici de la vida, que serà impartida per Juli Peretó Magraner, professor associat de Bioquímica i Biologia Molecular en el departament de Bioquímica i Biologia Molecular de la Universitat de València i codirector de l'Institut de Biologia de Sistemes Integratius (I2SysBio, UVEG-CSIC), i a més escriptor. 

  

El dimarts 15 de maig les xarrades giraran entorn de l'Astronomia i Astrofísica. La primera xarrada nomenada Menuda pareja de estrellas… de neutrones, serà impartida per Pablo Cerdà Durán, personal investigador contractat i amb docència autoritzada en la Universitat de València. A continuació, tindrà lloc la xarrada ¿Cómo sabemos que hubo un Big Bang?… ¡¿un qué?!, a càrrec d’Alberto Fernández Soto, científic titular del Consejo Superior de Investigaciones Científicas en el Instituto de Física de Cantabria (CSIC-Universidad de Cantabria).

  

Per a l'últim dia, dimecres 16 de maig, les xarrades aniran sobre els Neandertals i Homo sàpiens, sent la primera la de Neandertales y Humanos modernos en la vertiente mediterránea ibérica, impartida per Valentín Villaverde Bonilla, catedràtic de la Universitat de València. I, per a acabar, després d'un descans, tindrà lloc l'última xarrada del festival, Homo sapiens: con la muerte en los talones, impartida per María Martinón Torres, fundadora i directora del Centre Nacional de Recerca sobre Evolució Humana.

  

Els membres de Sapiencia estan tremendament il·lusionats amb esta iniciativa, i creuen que van a ser tres dies divertidíssims amb xarrades sobre temes molt apassionants com els esmentats amb anterioritat. Per als interessats i interessades, podran trobar més informació en http://pintofscience.es o http://pintofscience.es/events/sagunto .

​  

  

![](/media/e54jq2cj/80-web_cuerpo2_cartel.jpg)  
  
  

​​

*   [](http://www.facebook.com/sharer.php?u=https://aytosagunto.es/va/actualitat/pint-of-sciencie-el-festival-que-barreja-la-ciencia-i-la-cervesa/ "Facebook")
*   [](http://twitter.com/share?url=https://aytosagunto.es/va/actualitat/pint-of-sciencie-el-festival-que-barreja-la-ciencia-i-la-cervesa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pint-of-sciencie-el-festival-que-barreja-la-ciencia-i-la-cervesa/ "Linked In")
*   [](mailto:?body=https://aytosagunto.es/va/actualitat/pint-of-sciencie-el-festival-que-barreja-la-ciencia-i-la-cervesa/)